เศรษฐกิจไทยโตถล่มทลาย 5.8%
สศค.ประเมินว่าเศรษฐกิจไทยในปีนี้  จะขยายตัวถล่มทลายถึง 5.8%  คาดปีหน้า ขยายตัวได้ 5%
31 ธ.ค. 2555

สศค.ประเมินว่าเศรษฐกิจไทยในปีนี้  จะขยายตัวถล่มทลายถึง 5.8%  คาดปีหน้า ขยายตัวได้ 5%
สัปดาห์ส่งท้ายปีงูใหญ่ แวดวงการเงิน-การคลัง มีข่าวที่น่าติดตามหลายประเด็น เริ่มจากสำนักงานเศรษฐกิจการคลัง (สศค.) ที่ออกมาประเมินว่ามีความเป็นไปได้สูงที่เศรษฐกิจไทยในปีนี้  จะขยายตัวถล่มทลายถึง 5.8% หลังเศรษฐกิจในไตรมาสสุดท้ายของปีขยายตัวได้ถึง 13% ตามแรงการบริโภคและการลงทุนภาคเอกชน          ขณะที่ในปีหน้า คาดว่าเศรษฐกิจไทยจะขยายตัวได้ 5% ตามแรงหนุนจากการเบิกจ่ายงบประมาณใน พ.ร.ก.กู้เงินลงทุนระบบน้ำ 3.5 แสนล้านบาท ที่จะมีเม็ดเงินการเงินหลายรายการมีอัตราการเติบโตอย่างต่อเนื่อง          ด้านธุรกิจประกันอาจมีข่าวดี เมื่อบริษัท ไทยศรีประกันภัย เปิดเผยว่า ในปีหน้าบริษัทจะมีการเจรจาต่อรองขอลดเบี้ยประกันจากบริษัทรับประกันภัยต่อต่างชาติ จาก 30% เพิ่มเป็น 50% หลังสถานการณ์เรื่องภัยจากน้ำท่วมได้กลับมาสู่ภาวะปกติแล้ว          ขณะที่ธนาคารกสิกรไทย แนะนำให้ธุรกิจที่มีแผนจะขยายตลาดไปยังประเทศใหม่ ในช่วงปีหน้ามีการตรวจสอบคู่ค้าอย่างละเอียด รวมทั้งพิจารณาใช้เครื่องมือทางการเงิน เช่น การเปิดแอล/ซี การซื้อประกันความเสี่ยงส่งออก เพื่อป้องกันความเสียหาย หลังกังวลว่าการเร่งขยายตลาดการส่งออกไปยังกลุ่มประเทศเศรษฐกิจเกิดใหม่ของธุรกิจไทย จะทำให้ธุรกิจไทยต้องเผชิญกับความเสี่ยงในการผิดนัดชำระหนี้เพิ่มขึ้นในปีหน้า          สำหรับเทศกาลปีใหม่นี้ ที่ประชาชนจะมีการจับจ่ายใช้สอยปลายปี ธนาคารพาณิชย์ 7 แห่ง แจ้งว่า มีการสำรองเงินสดในสาขาและตู้เอทีเอ็มรวมกว่า 2 แสนล้านบาท เพื่อรองรับความต้องการใช้จ่ายของประชาชนในช่วงปีใหม่ พร้อมตั้งทีมดูแลระบบไอทีเป็นพิเศษหลังคาดว่าจะมีปริมาณธุรกรรมผ่านโมบายและอินเทอร์เน็ตจะเพิ่มขึ้นถึง 100%